Berlingske Tidende, 1835-12-03
J den Jndstilling, som har foranlediget ovenstaaende Resolution, har Finants-Departementet iblandt Andet foredraget og oplyst Følgende: Allerede i længere Tid har Departementet været opmærksom paa, at den nuhavende Storthingsgaard hverken med Hensyn til Størrelse eller til Udseende afgiver et for National Repræsentationen passende Locale. J Særdeleshed er Trangen til et bedre bleven følelig, efterat Antallet af Storthings-Repræsentanterne i Overeensstemmelse med Storthingets Beslutning i Aaret 1830, ifølge hvilken hvert Amt kan sende fire istedetfor forhen kun tre Repræsentanter, er stegen fra omtrent 80 til henimod 100. Statscassens indskrænkede Ressourcer i Forhold til de Samme paahvilende nødvendige Udgifter have imidlertid i de foregaaende Aar ikke tilladt Departementet at bringe i Forslag Udredelsen af den til en saadan Bygnings Opførelse fornødne Sum. Men, da Statscassens Tilstand nu er saadan, at der, uanseet den extraordinaire Afbetaling paa de udenlandske Laan, som i 1834 fandt Sted, til Beløb af henimod 700,000 Spd. Sølv, og uanseet, at Statscassen har taget Bank-Actier forover 100,000 Spd. Sølv, dog endnu haves en Beholdning i Sølv og i Vexler af omtrent 500,000 Spd. foruden en Beholdning i Sedler, der antages tilstrækkelig til de løbende Udgifters Bestridelse, saa forekommer det Departementet at være stemmende med Rigets Værdighed, at der bevilges de fornødne Midler til Opførelsen af et hensigtsmæssigt og passende Locale for Storthinget. – Ligeledes har Rigets Høiesteret hidtil maattet savne et eget Locale, og man har derfor været nødsaget til at leje de til Rettens Holdelse høist nødvendige Værelser i et privat Huus her i Byen, hvilket i flere Henseender synes mindre rigtigt. – Fra Stads=Conducteur Grosch har Departementet derefter modtaget Udkast med der paaberaabte sex Stkr. Tegninger til en Bygning, der kan afgive fornøden Plads for Storthinget, Højesteret, Stiftsoverretten, og Rigsarchivet, og hvis Opførelse antages at kunne være fuldendt i Løbet af tre Aar og at ville koste 50,000 Spd. - Departementet har endvidere bemærket, at, saafremt Bygningen bevilges opført, saa vil Statscassen spare endeel Summer, som nu udbetales i Leie, og som altsaa maae komme i Betragtning ved Spørgsmaalet om, hvormeget en saadan Bygning koster Staten at opføre, og at desuden adskillige andre Fordele opnaaes. For Tiden udbetales aarlig i Leie for Locale til Højesteret, Justits-Departementet, Marine Departementet, tvende Contorer under Revisions-Departementet, Stats-Revisionen, Høiesterets Justits=Contor tilsammen 1563 Spd. eller Renter af omtrent 39,000 Spd.; en Capital, som, paa omtrent 11,000 Spd. nær, udgjør den hele Omkostning, som det nye Locale vil udfordre. Ved en ny Bygnings Opførelse for Storthinget vil man sandsynligviis kunne undgaae, hvad der nu finder Sted, at deels hele Departementer deels enkelte under et Departement hørende Bureauer maae, af Mangel paa Plads i den egentlige Departements=Gaard leje Locale hos Private i Byen, hvilket baade er i høieste Grad ubeqvemt, efter som Departementerne ideligen trænge til gjensidige Oplysninger og Meddelelser, og tillige medfører Usikkerhed for Departements=Archiverne. – Bygningen er foreslaaet opført paa den Staten tilhørende og allerede planerede Deel af Agershuus-Fæstningens Glacie, ligeover for Armee-Depot Bygningen. Herved undgaaes at indkjøbe nogen Byggetomte; dog vil med nogle Forandringer Bygningen ogsaa kunne placeres paa enhver anden Plads.